SAF

Hvernig geta ferðaskrifstofur hagnýtt LinkedIn?
2026-02-11 09:00 - 10:30 UTC | Hylur, Borgartún 35, Reykjavík, 105, Iceland
Ferðaskrifstofunefnd SAF boðar til félagsfundar þar sem fjallað verður um notkun LinkedIn og hvernig ferðaskrifstofur geta nýtt miðilinn markvisst til að auka sýnileika, styrkja ímynd sína og koma vöru og þjónustu betur á framfæri.
LinkedIn er kjörinn vettvangur til þess að efla sýnileika fyrirtækja og greinarinnar. Á undanförnum árum hefur vettvangurinn orðið sífellt mikilvægari vettvangur fyrir fyrirtæki í ferðaþjónustu, bæði þegar kemur að samskiptum við samstarfsaðila, birgja og viðskiptavini, sem og í uppbyggingu vörumerkis og miðlun þekkingar. Á fundinum verður farið yfir hagnýtar leiðir til að nýta miðilinn á skilvirkan hátt, með áherslu á raunhæf dæmi og skýrar áherslur.Fundurinn fer fram miðvikudaginn 11. febrúar kl. 09:00 í Borgartúni 35. Fundinum verður jafnframt streymt fyrir þá félagsmenn sem ekki eiga heimangengt.

Gestur fundarins verður Steinar Þór Ólafsson, sérfræðingur í samskiptum og miðlun hjá Samtökum fyrirtækja í sjávarútvegi (SFS) og einn eigenda Steinsmiðjunnar Rein. Steinar Þór mun fara yfir lykilatriði sem geta aukið stafrænan sýnileika fyrirtækja, fjalla um markvissa miðlun og deila reynslu sinni af því hvernig fyrirtæki geta nýtt LinkedIn í daglegum rekstri og markaðssamskiptum.
Við hvetjum félagsmenn til að taka þátt, hvort sem er á staðnum eða í streymi, og nýta tækifærið til að efla þekkingu innan síns fyrirtækis. Minnum einnig á að fundurinn er ekki eingöngu ætlaður stjórnendum og eigendum ferðaskrifstofa heldur einnig þeim sem sitja í sölu og markaðsteymum rekstraraðila.

Menntamorgunn: Gesturinn í aðalhlutverki
2026-02-17 11:00 | https://saf.is/vidburdur/menntamorgunn-gesturinn-i-adalhlutverki/
Hvernig upplifa gestir „gæði“ í dag og hvernig er hægt að endurspegla það í daglegu verklagi? Hvað skiptir þá mestu máli þegar kemur að upplýsingum, væntingum og þjónustu?
Þessum spurningum verður svarað á næsta Menntamorgni ferðaþjónustunnar sem ber yfirskriftina „Gesturinn í aðalhlutverki“ og fer fram þriðjudaginn 17. febrúar kl. 11:00 – 12:00 í beinu streymi á Facebook síðu Hæfniseturs ferðaþjónustunnar.
Á fundinum rýnum við í hvernig skýrar upplýsingar, samræmd gæði og stöðug áreiðanleg þjónusta skapa trausta upplifun sem gestir treysta. Fjallað verður um hvernig ferðaþjónustuaðilar geta styrkt samkeppnishæfni sína með því að endurspegla þarfir gesta í verkferlum, menningu og þjálfun starfsfólks.
Viðburðurinn er haldinn í samstarfi Hæfniseturs ferðaþjónustunnar, Samtaka ferðaþjónustunnar og Markaðsstofa landshlutanna, er öllum opinn og aðgengilegur í streymi.
Að þessu sinni fáum við til okkar frábæra fyrirlesara úr ólíkum áttum ferðaþjónustu og atvinnulífs, en það eru meðal annars þau:
Skrokkur í sæti?
-Júlíus Freyr Theodórsson, leiðsögumaður
Mikilvægi þjónustuveitingar: frá sjúklingi til tæknistjóra
– Hildur Einarsdóttir, forstjóri Advania á Íslandi

Spegill, Spegill: hvernig endurspeglum við þarfir gesta okkar í gæðaþjónustu?
– Ólína Laxdal, sérfræðingur hjá Hæfnisetri ferðaþjónustunnar
Fundarstjóri er Þuríður H. Aradóttir Braun, forstöðukona Markaðsstofu Reykjaness
Skráning hér: https://haefni.is/til-thjonustu-reidubuin/

Samstarfsfundur Nordisk Besöksnäring
2026-03-11 - 2026-03-13 | Ruka, Finland
Framkvæmdastjórar norrænna samtaka fyrirtækja í gisti- og veitingarekstri hittast reglulega yfir árið, en samtökin fimm eru Visita í Svíþjóð, Horesta í Danmörku, NHO Reiseliv í Noregi, MaRa í Finnlandi og SAF á Íslandi.
Í samstarfinu er m.a. skipst á upplýsingum um þróun í kjaramálum, lagasetningu og stjórnmálum á Norðurlöndum og bornar saman bækur um hvers konar málefni á vettvangi landanna fimm sem haft geta áhrif á rekstrarumhverfi ferðaþjónustufyrirtækja. Samtökin vinna einnig þétt saman á vettvangi Hotrec og halda sameiginlega utan um samanburðartölfræði um þróun gisti- og veitingarekstrar á Norðurlöndum.
Að þessu sinni fer fundurinn fram í Ruka í Finnlandi.

Framboðsfrestur til stjórnar
2026-03-12
Á aðalfundi SAF sem fer fram 26. mars 2026 verður kosið til stjórnar samtakanna. Framboð skulu hafa borist kjörnefnd skriflega eða rafrænt 14 dögum fyrir aðalfund, eða fimmtudaginn 12. mars 2026.
Nánari upplýsingar má finna í frétt á vef SAF:

Kjörnefnd auglýsir eftir framboðum til formanns og stjórnar SAF á aðalfundi 2026

Hægt er að hafa samband við skrifstofu SAF ef spurningar vakna.

Framboðsfrestur til fagnefnda
2026-03-23
Á faghópafundum aðalfundar SAF sem fer fram 26. mars 2026 verður kosið í fagnefndir samtakanna. Smellið hér til að lesa nánar um starfsemi fagnefnda.
Hér fyrir neðan er skráningarform fyrir framboð í fagnefndir Samtaka ferðaþjónustunnar fyrir starfsárið 2026-2027.
Framboðsfrestur rennur út á hádegi mánudaginn 23. mars.
Rétt er að geta þess að einungis er hægt að skila inn framboði í eina fagnefnd.
Hægt er að hafa samband við skrifstofu SAF ef spurningar vakna.
Smelltu á Skráning⬇️ hér fyrir neðan til að skrá framboð í fagnefnd:

Aðalfundur SAF 2026
2026-03-26 10:00 - 17:00 | Hilton Reykjavík Nordica, Suðurlandsbraut 2, Reykjavík, 108, Iceland
Aðalfundur SAF 2026
Aðalfundur Samtaka ferðaþjónustunnar 2026 fer fram fimmtudaginn 26. mars á Hilton Reykjavík Nordica. Faghópafundir aðalfundar verða haldnir fyrir hádegi og formlegur aðalfundur fer fram eftir hádegishlé, skv. venju.
9.00-10.00 Heitt á könnunni og afhending fundargagna
10.00-12.00 Faghópafundir
12.00-13.00 Hádegisverður
13.00-13.45 Samtal um ferðaþjónustu
14.00-16.00 Aðalfundur
16.00-17.30 Netagerð
Nánari upplýsingar má finna hér.
Fundargjald er 7.500 kr. Innifalið er aðgangur að fundum og veitingar á meðan fundi stendur. Greiðsluseðill verður sendur út að viðburði loknum.
Skráðu þig á aðalfund SAF 2026 hér ⬇️

Á öruggri leið? - Menntamorgunn ferðaþjónustunnar
2026-04-09 11:00 - 13:00
Hvernig stendur íslensk ferðaþjónusta sig í öryggismálum og hvaða tækifæri felast í því að byggja upp í „öruggasta land í heimi” fyrir ferðamenn?
Á þessum viðburði sameinum við raddir úr öllum hornum ferðaþjónustunnar og að utan til að horfa heildstætt á öryggi.
Við skoðum hvað gengur vel, hvar við getum gert betur og hvernig samvinna og samstillt átak getur eflt bæði öryggi og samkeppnishæfni.
Viðburðurinn fer fram á Hótel Kea, Akureyri, fimmtudaginn 9. apríl kl. 11:00–13:00, en jafnframt verður hægt að fylgjast með í beinu streymi á Facebook.
Dagskrá:

Dagbjartur Brynjarsson, sérfræðingur á sviði öryggismála hjá Ferðamálastofu
Gauti Þór Grétarsson, öryggisstjóri hjá Samherja
Inga Björk Svavarsdóttir, sölustjóri vetrarferða hjá Saga Travel
Guðmundur Magnússon, skíðagæslufulltrúi Hlíðarfjalli
Sólveig Nikulásdóttir, sérfræðingur hjá Hæfnisetri ferðaþjónustunnar
Fundarstjóri: Viggó Jónsson framkvæmdastjóri Drangeyjarferða og stjórnarformaður Markaðsstofu Norðurlands.

Létt hádegishressing í boði og pallborðsumræður stýrt af Ágústi Elvari Bjarnasyni, verkefnastjóra hjá Samtökum ferðaþjónustunnar.
Frítt er á viðburðinn fyrir fyrirtæki og hagaðila í ferðaþjónustu.
Menntamorgnar ferðaþjónustunnar eru samstarfsverkefni Hæfniseturs ferðaþjónustunnar, Samtaka ferðaþjónustunnar og Markaðsstofa landshlutanna

Skráning fer fram hér

Vorþing HOTREC
2026-04-20 - 2026-04-22 | Cork, Ireland
Vorþing Hotrec, sambands hótel- og veitingasamtaka í Evrópu, fer fram í Cork á Írlandi dagana 20.-22. apríl.
Á þinginu verður m.a. fjallað um samkeppnisáskoranir í gisti- og veitingarekstri, mál í umfjöllun Evrópukerfisins og hópmálsókn hótela gegn Booking.com.
SAF eru aðili að Hotrec og taka þátt í þingum samtakanna tvisvar á ári, auk nefndastarfs og funda um einstök málefni er varða ferðaþjónusturekstur í álfunni og löggjöf á vettvangi Evrópusambandsins sem hefur áhrif á rekstrarumhverfi íslenskra fyrirtækja.

Dagur Ábyrgrar ferðaþjónustu
2026-04-21 14:00 - 15:30 | Gróska, Bjargargata 1, Reykjavík, 102, Iceland
Þann 21. apríl kl. 14:00 verður Dagur ábyrgrar ferðaþjónustu haldinn í hátíðarsal Grósku. Viðburðurinn er vettvangur til að staldra við, horfa yfir farinn veg og ræða hvert við viljum stefna í þróun ferðaþjónustu á Íslandi.
👉 Skráning á viðburðinn
Undanfarin ár hefur mikil vinna verið lögð í að efla ábyrga ferðaþjónustu – með aukinni vitund, skýrari viðmiðum og sterkari samvinnu innan greinarinnar. Nú er komið að næsta kafla: að byggja á þessum grunni og móta framtíð sem einkennist af sjálfbærni, nýsköpun og raunverulegri ábyrgð gagnvart náttúru, samfélagi og gestum.
Á dagskrá verða fjölbreytt og lifandi samtöl þar sem rödd greinarinnar fær að heyrast. Við fáum innsýn frá aðilum innan ferðaþjónustunnar, sem deila reynslu sinni og sýn á framtíðina. Einnig verður sérstakt samtal við forseta Íslands, Höllu Tómasdóttur, þar sem ábyrg ferðaþjónusta verður rædd í stærra samhengi samfélags og framtíðar.
Hápunktur dagsins verður afhending hvatningaverðlauna til framúrskarandi fyrirtækis í ábyrgri ferðaþjónustu. Verðlaunin eru veitt til að vekja athygli á góðum fyrirmyndum og hvetja til áframhaldandi framfara í greininni.
Opið er fyrir tilnefningar til hvatningaverðlaunanna, og hvetjum við öll til að senda inn tillögur að fyrirtækjum sem hafa skarað fram úr í ábyrgum rekstri.
👉 Senda inn tilnefningu
Við hlökkum til að sjá ykkur í Grósku þar sem við ræðum stöðuna, deilum reynslu og mótum saman næstu skref í átt að enn ábyrgari ferðaþjónustu.

Menning og ferðaþjónusta á Norðurlandi - Opin vinnustofa á Akureyri
2026-05-07 10:00 - 15:00 | Lionssalurinn Skipagötu 14, Akureyri, Skipagata 14, Akureyri, 600, Iceland
Samtök ferðaþjónustunnar, Safnafræði við Háskóla Íslands, Rannsóknamiðstöð ferðamála (RMF), Félag íslenskra safna og safnafólks (FÍSOS) og Síldarminjasafnið á Siglufirði standa fyrir opinni vinnustofu um menningu og ferðaþjónustu á Norðurlandi þann 7. maí kl. 10:00 – 15:00 í Lionssalnum, Skipagötu 14 á Akureyri. Viðburðurinn er ókeypis, en óskað er eftir að fólk skrái sig, hér: https://forms.gle/9qMpTxi6fhxNwSFm8
Markmiðið er að viðburðurinn verði bæði skemmtilegur og gagnlegur en lagt er upp með að styðja og styrkja samstarf og samtal milli menningar- og ferðaþjónustuaðila á Norðurlandi og stuðla að sjálfbærri þróun í ferðaþjónustu. Því viljum við leiða saman alla aðila á einn stað og hefja samtalið. Því aukin samvinna er ekki síst mikilvæg í ljósi þess að heimsóknir á söfn eru þriðja vinsælasta afþreying ferðamanna á Íslandi, á eftir náttúrulaugum og heilsulindum.
DAGSKRÁ
9:30 Húsið opnar.
10:00 Niðurstöður könnunar um söfn og ferðaþjónustu.
Guðrún Dröfn Whitehead, safnafræði HÍ
10:15-11:15. Pallborðsumræður 1: Möguleikar í samstarfi innan svæða.
Þátttakendur halda 5 mín kynningu hver, í kjölfarið eru umræður og spurningar teknar úr sal.
Pallborðsstjóri: Jóhannes Þór Skúlason, framkvæmdastjóri SAF
Þátttakendur:
Haraldur Þór, forstöðumaður Minjasafnsins á Akureyri.
Helga Nína Helgadóttir, Markaðsstjóri SBA Norðurleiðir.
Elías Bj. Gíslason, sérfræðingur á sviði þróunar og þjónustu hjá Ferðamálastofu.
11:15-12:15. Pallborðsumræður 2: Áskoranir og úrræði.
Þátttakendur halda 5 mín kynningu hver, í kjölfarið eru umræður og spurningar teknar úr sal.
Pallborðsstjóri: Steinunn María Sveinsdóttir, safnstjóri Flugsafns Íslands.
Þátttakendur:
Aníta Elefsen, safnstjóri Síldarminjasafns Íslands.
Elín Aradóttir, markaðs- og áfangastaðaþróun hjá Markaðsstofa Norðurlands.
Kristín Sóley Björnsdóttir, viðburðastjóri hjá Menningarfélagi Akureyrar
Þórgnýr Dýrfjörð, forstöðumaður atvinnu-, menningar og markaðsmála hjá Akureyrarbæ
12:15-13:00 Hádegishlé
13:00-14:00. Menningarstofnanir og markaðssetning.
Hjalti Már Einarsson framkvæmdastjóri Datera
14:00-15:00. Hvernig eflum við samtalið, “speed-dating” viðburður.
Dagrún Ósk Jónsdóttir, þjóðfræðingur, HÍ stýrir
Vonumst til að sjá ykkur sem flest!

Menning og ferðaþjónusta á Austurlandi - Opin vinnustofa á Egilsstöðum
2026-05-08 10:00 - 15:00 | Sláturhúsið menningarmiðstöð, Kaupvangur 9, Egilsstaðir, 700, Iceland
Samtök ferðaþjónustunnar, Safnafræði við Háskóla Íslands, Rannsóknamiðstöð ferðamála (RMF), Félag íslenskra safna og safnafólks (FÍSOS) og Síldarminjasafnið á Siglufirði standa fyrir opinni vinnustofu um menningu og ferðaþjónustu á Norðurlandi þann 7. maí kl. 10:00 – 15:00 í Sláturhúsinu menningarmiðstöð á Egilsstöðum. Viðburðurinn er ókeypis, en óskað er eftir að fólk skrái sig, hér: https://forms.gle/8Wp4bPDFrtp6Lkmm8
Markmiðið er að viðburðurinn verði bæði skemmtilegur og gagnlegur en lagt er upp með að styðja og styrkja samstarf og samtal milli menningar- og ferðaþjónustuaðila á Austurlandi og stuðla að sjálfbærri þróun í ferðaþjónustu. Því viljum við leiða saman alla aðila á einn stað og hefja samtalið. Því aukin samvinna er ekki síst mikilvæg í ljósi þess að heimsóknir á söfn eru þriðja vinsælasta afþreying ferðamanna á Íslandi, á eftir náttúrulaugum og heilsulindum.
DAGSKRÁ
9:30 Húsið opnar.
10:00 Niðurstöður könnunar um söfn og ferðaþjónustu.
Guðrún Dröfn Whitehead, safnafræði HÍ
10:15-11:15. Pallborðsumræður 1: Möguleikar í samstarfi innan svæða.
Þátttakendur halda 5 mín kynningu hver, í kjölfarið eru umræður og spurningar teknar úr sal.
Pallborðsstjóri: Elsa Guðný Björgvinsdóttir, deildarstjóri menningarmála hjá Austurbrú
Þátttakendur:
Oddný Eir Ævarsdóttir, forstöðumaður á Skriðuklaustri
Díana Mjöll Sveinsdóttir, framkvæmdastjóri Tanna Travel
Ragnhildur Ásvalsdóttir, forstöðumaður Sláturhússins menningarmiðstöðvar
11:15-12:15. Pallborðsumræður 2: Áskoranir og úrræði.
Þátttakendur halda 5 mín kynningu hver, í kjölfarið eru umræður og spurningar teknar úr sal.
Pallborðsstjóri: Pallborðsstjóri: Jóhannes Þór Skúlason, framkvæmdastjóri Samtaka Ferðaþjónustunnar.
Þátttakendur:
Björg Björnsdóttir, safnstjóri Minjasafn Austurlands
Alexandra Tómasdóttir á markaðsstofu Austurlands
Sævar Guðjónsson hjá ferðaþjónustunni Mjóeyri
12:15-13:00 Hádegishlé
13:00-14:00. Menningarstofnanir og markaðssetning.
Hjalti Már Einarsson framkvæmdastjóri Datera
14:00-15:00. Hvernig eflum við samtalið, “speed-dating” viðburður.
Dagrún Ósk Jónsdóttir, þjóðfræðingur, HÍ stýrir
Vonumst til að sjá ykkur sem flest!

Haustþing HOTREC
2026-10-12 - 2026-10-14 | Vilnius, Lithuania
Haustþing Hotrec, sambands hótel- og veitingasamtaka í Evrópu, fer fram í Vilnius Í Litháen dagana 12.-14. október.
Á þinginu verður m.a. fjallað um samkeppnisáskoranir í gisti- og veitingarekstri, mál í umfjöllun Evrópukerfisins og hópmálsókn hótela gegn Booking.com.
SAF eru aðili að Hotrec og taka þátt í þingum samtakanna tvisvar á ári, auk nefndastarfs og funda um einstök málefni er varða ferðaþjónusturekstur í álfunni og löggjöf á vettvangi Evrópusambandsins sem hefur áhrif á rekstrarumhverfi íslenskra fyrirtækja.
